text: সরকারের উন্নয়ন কর্মকান্ড তুলে ধরে আটপাড়ায় কৃষক-জনতা সমাবেশ
  ৩০ জুলাই ২০১৮	জেলার খবর	[post-views] বার
  বিশেষ প্রতিনিধি: প্রধানমন্ত্রী জননেত্রী শেখ হাসিনার উন্নয়ন ধারা অব্যাহত রাখতে ও আগামী একাদশ সংসদ নির্বাচনে নৌকার বিজয় সুনিশ্চিত করতে নেত্রকোনার আটাপাড়া উপজেলার তেলিগাতি ইউনিয়ন বাজারে কৃষক-জনতার সমাবেশ অনুষ্ঠিত হয়েছে।
  সোমবার বিকালে অনুষ্ঠিত সমাবেশে প্রধান অতিথি হিসেবে বক্তব্য রাখেন কেন্দুয়া-আটপাড়া নেত্রকোণা-৩ আসনে আ'লীগের, মনোনয়ন প্রত্যাশী, কেন্দ্রীয় কৃষক লীগের সদস্য ও জেলা কৃষক লীগের সভাপতি কেশব রঞ্জন সরকার।
  এসময় তিনি তার বক্তব্যে বলেন, "জামাত-বিএনপি জোট তাদের অপকর্মের জন্যই আজ বিতারিত। জামাত-বিএনপি আর কোনভাবেই রাষ্ট্র ক্ষমতায় আসতে পারবে না। বাংলাদেশের মানুষ আজ শুধুই জননেত্রী শেখ হাসিনাকে রাষ্ট্র ক্ষমতায় দেখতে চায়। প্রধানমন্ত্রী জননেত্রী দেশরতœ শেখ হাসিনা বাংলাদেশের মানুষের মৌলিক অধিকার নিশ্চিত করতে ও বাংলাদেশকে একটি সমৃদ্ধশালী রাষ্ট্র হিসেবে তৈরি করতে নিরলসভাবে পরিশ্রম করছেন। তিনি রাষ্ট্র ক্ষমতায় অধিষ্ঠিত থাকলেই কেবল আমরা উন্নয়নের স্বপ্ন দেখতে পারি। তাই আসুন আমরা সকলে মিলে আগামী একাদশ জাতীয় সংসদ নির্বাচনে নৌকাকে আবারো বিজয়ী করি।"
  তেলিগাতি ইউনিয়ন কৃষকলীগের সভাপতি জুয়েল তালুকদারের সভাপতিত্বে ও সাধারণ সম্পাদক আতিকুর রহমান বিদ্যা মিয়ার সঞ্চালনায় অনুষ্ঠানে অন্যদের মধ্যে বক্তব্য রাখেন, কেন্দ্রীয় আওয়ামীলীগের সাবেক সহ-সম্পাদক আলমগীর হাসান, আটাপাড়া উপজেলা আওয়ামীলীগের সাধারণ সম্পাদক ফেরদৌস রানা আঞ্জু, সাংগঠনিক সম্পাদক জাহাঙ্গীর হাসান, আটাপাড়া কৃষক লীগের প্রচার সম্পাদক মফিজ মনোয়ার, দুওজ ইউনিয়ন আওয়ামীলীগের সাধারণ সম্পাদক কামরুজ্জামান কামাল, শুনই ইউনিয়ন কৃষক লীগের সাধারণ সম্পাদক পাগলা মস্তো, আটাপাড়া সদর ইউনিয়ন যুবলীগের সভাপতি সোহেল পাঠানসহ স্থানীয় আওয়ামীলীগ, যুবলীগ, ছাত্রলীগ ও কৃষক লীগের নেতৃবৃন্দ।